CELEX: C2004/262/73
Language: da
Date: 2004-10-23 00:00:00
Title: Sag T-298/04: Sag anlagt den 21. juli 2004 af EFKON AG mod Europa-Parlamentet og Rådet for Den Europæiske Union

23.10.2004   
            
            
               DA
            
            
               Den Europæiske Unions Tidende
            
            
               C 262/38
            
         Sag anlagt den 21. juli 2004 af EFKON AG mod Europa-Parlamentet og Rådet for Den Europæiske Union
   (Sag T-298/04)
   (2004/C 262/73)
   Processprog: tysk
   Ved De Europæiske Fællesskabers Ret i Første Instans er der den 21. juli 2004 anlagt sag mod Europa-Parlamentet og Rådet for Den Europæiske Union af EFKON AG, Graz-Andritz (Østrig) ved Rechtsanwalt Georg Zanger, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Europa-Parlamentets og Rådets direktiv 2004/52/EF af 29. april 2004 (1) annulleres.
            
         
               —
            
            
               Subsidiært: artikel 2, stk. 1, litra a), b) og c), og artikel 2, stk. 3 og 6, i Europa-Parlamentets og Rådets direktiv 2004/52/EF af 29. april 2004 annulleres.
            
         
               —
            
            
               Tertiært: den af sagsøgeren anvendte teknologi (aktiv infrarød) ved indførelsen af elektroniske bompengesystemer godkendes.
            
         Søgsmålsgrunde og væsentligste argumenter:
   Sagsøgeren har nedlagt påstand om annullation af Europa-Parlamentets og Rådets direktiv 2004/52/EF. Sagsøgeren har gjort gældende, at det anfægtede direktiv strider mod princippet om retsakters teknologi-neutralitet, idet det fastsætter en forpligtelse til at anvende bestemte teknologier. Derved skabes en markedsordning til gunst for de i direktivet nævnte teknologier, og princippet om fri konkurrence i Fællesskabet tilsidesættes. Sagsøgeren og dennes teknologi (bi-direktional højhastighedsaktiv infrarød kommunikationsteknologi) udelukkes fra markedet for bompengesystemer.
   Sagsøgeren har endvidere gjort gældende, at man ikke opnår det med direktivet tilsigtede formål — interoperabilitet mellem elektroniske bompengesystemer i medlemsstaterne — og at man samtidig forhindrer samarbejde mellem medlemsstaterne, hvilket er i strid med subsidiaritetsprincippet. Desuden deltog sagsøgeren ikke i retsforskriftens tilblivelse, hvorved sagsøgerens ret til at blive hørt blev tilsidesat, og sagsøgeren forskelsbehandles i forhold til mikrobølgeindustrien i kraft af direktivet. Den markedsordning, som fællesskabslovgiver har indført, er ligeledes til skade for sagsøgeren ved dennes udøvelse af de ved EF-traktaten sikrede grundlæggende friheder.
   
      (1)  Europa-Parlamentets og Rådets direktiv 2004/52/EF af 29.4.2004 om interoperabilitet mellem elektroniske bompengesystemer i Fællesskabet (EUT L 166, s. 124).